റീച്ചറിൽ ഇതിനുമുൻപ്...
നിൻ്റെ മെസ്സേജ് കിട്ടി.
110th, 10-30. ഒരു ഡിസ്ട്രസ്സ് കാൾ.
കാൽവിൻ ഫ്രാൻസ് കൊല്ലപ്പെട്ടു.
അവൻ നിന്നെ വിളിച്ചെങ്കിൽ, യൂണിറ്റിലെ ബാക്കിയുള്ളവരെയും വിളിച്ചിരിക്കാം.
ഞാൻ ഒ'ഡോണെൽ, ഡിക്സൺ, സാഞ്ചസ്, ഒറോസ്കോ എന്നിവരെ വിളിച്ചു. ആരും ഫോണെടുക്കുന്നില്ല.
ഞാൻ സഹായിക്ക് പണം നൽകി.
നീലി ചെക്കിൻ ചെയ്തതായവൻ തിരിച്ചറിഞ്ഞു.
ആ ഹോട്ടലിലും അവരുടെ മേലെയും ഒരു കണ്ണുവേണം.
- താനാരാണെന്ന് ആരും മനസ്സിലാക്കില്ല. - പക്ഷേ നിങ്ങൾക്കറിയാം.
- ഹേയ്, ഓ'ഡോണെൽ. - ഹേയ്, നീലി.
എ എം എന്ന ഇനീഷ്യലിൽ തുടങ്ങുന്ന പേരുകളുടെ ഒരു ലിസ്റ്റ്.
എനിക്ക് പേജുപേജായി ഏതോ നമ്പറുകൾ കിട്ടിയിട്ടുണ്ട്.
- ക്രമമോ, അർത്ഥമോ, ഒന്നുമില്ലാതെ. - നമുക്കങ്ങനെ തോന്നുന്നു. ഇപ്പോൾ.
എന്താ ആലോചിക്കുന്നത്?
സ്പെഷ്യൽ ഇൻവെസ്റ്റിഗേറ്റേഴ്സിനെ തീർക്കാൻ ആരോ തീരുമാനിച്ചിട്ടുണ്ടെന്ന് തോന്നുന്നു.
അവർ നമ്മെയും തേടി വരുന്നുണ്ട്.
നല്ലത്.
110-ൻ്റെ പിറകെ ആരെങ്കിലും ഉണ്ടെങ്കിൽ അവർ നമ്മളെ കൊല്ലാൻ ശ്രമിക്കാത്തതെന്താ?
നീ കുടുംബത്തോടൊപ്പം കാട്ടിലായിരുന്നു, എന്നെ ആർക്കും കണ്ടെത്താനാവില്ല,
ഒരുപക്ഷേ അവരിതുവരെ നീലിയുടെ അടുത്തെത്താത്തതാവാം.
അവർ നമ്മുടെ ഹോട്ടൽ റൂമിൽ വന്നിരുന്നു.
നമ്മളെ പിടിച്ചുകൊണ്ടുപോവാനോ മറ്റോ. പക്ഷേ എന്തുകൊണ്ടോ പിന്മാറേണ്ടിവന്നു.
നാം വീണ്ടും ബാക്കിയുള്ളവരെ ഇതറിയിക്കാൻ ശ്രമിക്കണം.
- ഞാൻ സാഞ്ചസിനെയും ഒറോസ്കോയെയും വിളിക്കാം. - ഞാൻ ഡിക്സനെയും.
രണ്ടു വീടുകൾക്കപ്പുറത്ത് റോഡിൽ ഒരു കറുത്ത സെഡാൻ ഉണ്ട്,
ഇന്നലത്തെ പോലെതന്നെ.
നിൻ്റെ ഊഹം ശരിയാണെന്ന് തോന്നുന്നു, നാം പിന്തുടരപ്പെടുകയാണ്.
ഇതെങ്ങനെ കൈകാര്യം ചെയ്യണം?
ഞാൻ പോയി സ്വയം പരിചയപ്പെടുത്താം.
ഈ കിടിലൻ കക്ഷിയെ കണ്ടോ.
അവനെന്തു ചെയ്യാനാ ഭാവം?
എൻ്റെ മൂക്ക്, ദൈവമേ!
തോക്ക്!
പഴയ കാലം പോലെ തന്നെ.
അതെ, നീ നോക്കി നിൽക്കുന്നു, ഞാൻ എല്ലാ പണിയും ചെയ്യുന്നു.
സുഹൃത്തുക്കളേ, ഇതായിരുന്നു അവൻ്റെ തോക്ക്.
എൻവൈപിഡി?
പേര് ഗൈറ്റാനോ റൂസ്സോ.
എന്നെ നോക്കല്ലേ. നീയാണ് പണിയെല്ലാം എടുത്തത്.
പറയാതെ പറ്റില്ല, ആകെ കുളമായി.
റുസ്സോ എണീറ്റാൽ അധികം വൈകാതെ എൻവൈപിഡി മൊത്തം നിൻ്റെ പിന്നാലെ വരും.
എന്തിനാ ഇത്ര ശക്തിയിൽ ഇടിച്ചത്?
ഞാൻ മെല്ലെ ഇടിക്കാറില്ല.
- പോലീസിനെ ഇടിച്ചവർക്ക് നല്ല പണി കിട്ടും. - എനിക്കാ നായയെച്ചൊല്ലി കലിയുണ്ടായിരുന്നു.
ഫ്രാൻസിയുടെയും സ്വാനിൻ്റെയും കൊലയിൽ അവനു പങ്കുണ്ടെന്നു ഞാൻ കരുതി.
നീയെന്താണ് ഞങ്ങളെ പഠിപ്പിച്ചത്? "അന്വേഷണത്തിൽ ഊഹങ്ങൾ പണി തരും."
അങ്ങനെയല്ല, "അന്വേഷണത്തിൽ വിശദാംശങ്ങളാണ് മുഖ്യം" എന്നാ.
ഞാനയാളെ കൊന്നില്ല. മൂക്ക് തകർത്തു. ഉണരുമ്പോൾ അവന് കുഴപ്പമൊന്നും ഉണ്ടാകില്ല.
നാശം. ഗൈറ്റാനോ റൂസ്സോ.
ഗയ് റുസ്സോ. ഫ്രാൻസിൻ്റെ കൊലപാതകം അന്വേഷിക്കുന്നത് അയാളാണ്.
- ഞാൻ അത് ഫയലിൽ കണ്ടിരുന്നു. - അയാളെങ്ങനെ നിൻ്റെ പിറകെ വന്നു?
ഫ്രാൻസ് നിന്നെ വിളിച്ച കാര്യം എൻ വൈ പി ഡി കണ്ടു, പേര് നോട്ടുചെയ്തു,
നീ ടിക്കറ്റ് വാങ്ങിയപ്പോൾ വിവരം കിട്ടി,
ഇവിടെ എത്തിയപ്പോൾ മുതൽ പിറകെയുണ്ട്. ചോദ്യം ഇതാണ്, എന്തിന്?
ചോദ്യം ഇതാണ്, എവിടെ?
ആറര അടി ഉയരമുള്ള ഒരു കുറ്റവാളിയെ പിടിക്കപ്പെടാതെ എവിടെ ഒളിപ്പിക്കും?
ഞാൻ സ്ഥലം വിടില്ല. കേസ് ഇവിടെയാണ്.
ഒരുപക്ഷേ അല്ല.
സാഞ്ചസിൻ്റെയും ഒറോസ്കോയുടെയും ഓഫീസിലും വോയ്സ്മെയിൽ ഫുൾ ആയിരുന്നു.
അതൊരു മോശം ലക്ഷണമാണ്.
ഇവിടന്ന് ഇപ്പോൾ രക്ഷപ്പെട്ടു മുങ്ങാൻ അത്ര മോശം സമയമല്ല, പ്രത്യേകിച്ചും
ഈ താന്തോന്നി ബൽബോവ ഒരു പോലീസുകാരനെ ഇടിച്ചിട്ട സ്ഥിതിയ്ക്ക്.
ശരി, നമുക്ക് അറ്റ്ലാൻ്റിക് സിറ്റിയിലേക്ക് പോവാം,
എന്നിട്ട് അവരെ കണ്ടെത്താൻ ശ്രമിക്കാം.
ആദ്യം ഹോട്ടലിൽനിന്ന് ഇറങ്ങി കുറച്ചൂടെ സാധാരണമായൊരു വണ്ടി കണ്ടെത്താം,
റുസ്സോ എഴുന്നേറ്റ് നമ്മെ അന്വേഷിക്കാൻ തുടങ്ങുന്നതിനുമുൻപ്.
റേഞ്ച് റോവറിൽ പോവുന്നത് സംശയമുണ്ടാക്കും.
ഒരു നല്ല സാധനവും നീ കാരണം കൊണ്ടുനടക്കാൻ പറ്റില്ല.
റീച്ചർ
എന്ത്, എനിക്കു മനസ്സിലാവുന്നില്ല. കാർ ആക്സിഡൻ്റ് ആയതാണോ?
അല്ല. അയാൾ കാറിൽ തൊഴിച്ചതാ.
എങ്കിൽ എയർബാഗ് എങ്ങനെ തുറന്നു?
അയാൾ കാറിൽ തൊഴിച്ചു,
പോലീസുകാരനെ വലിച്ചു പുറത്തിട്ട് പഞ്ഞിക്കിട്ടു.
അയാളൊരു രാക്ഷസനാണ്.
സമയമാവുമ്പോൾ എനിക്ക് ബാക്കപ്പ് വേണ്ടിവരും.
തനിക്കത് ലഭിക്കും.
പക്ഷേ ഇപ്പോൾ താനവരെ പിന്തുടരൂ. ഇത് കുളമാക്കരുത്.
മനസ്സിലായി.
ഹ്രസ്വസമയ എയർപോർട്ട് പാർക്കിംഗ് ലോട്ട് ഒന്നിൽ മാത്രം.
ട്രെമോണ്ടിൽ ഒരു 2019 അക്കോർഡ് സാധാരണയിലും കുറഞ്ഞ വിലയിൽ വില്പനയ്ക്കുണ്ട്.
പണം മാത്രമേ അവർ സ്വീകരിക്കൂ.
ബ്രോങ്ക്സിൽ ഏറ്റവുമധികം മോഷ്ടിക്കപ്പെടുന്ന മോഡലുകളിലൊന്ന്, ഒരു പേപ്പർവർക്കും വേണ്ട?
അത് വാങ്ങിയാൽ നമുക്ക് പണികിട്ടും.
വേറെ വഴിയില്ല. നമ്മെ അവർ തേടുന്നുണ്ട്. നമുക്ക് വണ്ടി വാടകക്കെടുക്കാൻ പറ്റില്ല.
മോഷ്ടിക്കപ്പെട്ട വണ്ടിയിൽ കറങ്ങിയാൽ പിടിക്കപ്പെട്ടേക്കാം എന്ന റിസ്ക് ഉണ്ട്.
ഞാൻ അതിനൊരു വഴി കണ്ടെത്തി.
രഹസ്യാന്വേഷണ ജോലി എങ്ങനെ പോവുന്നു?
റീച്ചർ.
ഞാൻ രഹസ്യാന്വേഷണത്തിലാണെന്ന് എങ്ങനെ മനസ്സിലായി?
സാഹചര്യങ്ങൾ നോക്കിയാൽ, നീ അപ്പോഴേ വരേണ്ടതായിരുന്നു.
പക്ഷേ വന്നില്ല, അതായത് ഇപ്പോഴേ നിനക്ക് ഞങ്ങളുടെ മെസ്സേജുകൾ കിട്ടിയുള്ളൂ.
നീ വെക്കേഷനിൽ ആയിരുന്നെങ്കിൽ ഓഫീസിൽ അന്വേഷിക്കുമായിരുന്നു.
നീ രഹസ്യാന്വേഷണത്തിലാണ്, അതീവ രഹസ്യാന്വേഷണത്തിൽ,
ഇടയ്ക്കിടെയുള്ള ചെക്കിൻ സാധ്യമല്ലാത്ത വിധം.
ആ പഴയ റീച്ചർ തന്നെ.
കോർപ്പറേറ്റ് തട്ടിപ്പ് കേസ്.
കുറെയായി ടെക്സാസിൽ പെട്ടുപോയി,
കൗബോയ് ബൂട്ടുകളും ഹൈസ്കൂൾ ഫുട്ബോളും എനിക്കിഷ്ടമാണെന്നുവരെ തോന്നാൻ തുടങ്ങി.
ഫേക്ക് ഐഡി ഇപ്പോഴും കയ്യിലുണ്ടോ?
- ഉവ്വ്. - നന്നായി.
- അതുകൊണ്ടൊരു കാർ വാടകയ്ക്കെടുക്ക്. - എന്താ ഇത്ര രഹസ്യം?
നീലി, ഒ'ഡോണെൽ, പിന്നെ ഞാനും നോട്ടപ്പുള്ളികളാണ്.
ഞാനൊരു പോലീസുകാരനെ ഇടിച്ചു.
സ്വാഭാവികം.
അപ്പോൾ,
ഫ്രാൻസ്...
അതെ.
മിക്കവാറും സ്വാനും.
സാഞ്ചസിനെയും ഒറോസ്കോയെയും കാണാനില്ല.
ശരി.
ശരി, അപ്പോൾ നാം പണി തുടങ്ങുന്നു.
സ്പെഷ്യൽ ഇൻവെസ്റ്റിഗേറ്റേഴ്സിനോട് പ്രശ്നത്തിന് വരരുത്.
അടുത്തത്.
- എടുക്കേണ്ട വണ്ടി... - എസ്.യു.വി. എനിക്കറിയാം. ഉയരം വേണമല്ലോ.
നല്ലത്. നീ ഇപ്പോഴും ഇവിടെയുണ്ടെന്നതിൽ സന്തോഷം.
ഞാൻ ഒരിക്കലും പോകില്ലെന്നു തോന്നുന്നു.
ലോകത്തെ ഏതെങ്കിലും സൈനിക താവളത്തിൽ റിപ്പോർട്ട് ചെയ്യപ്പെട്ടാൽ,
എത്ര ചെറിയ ലംഘനമാണെങ്കിലും, നമുക്കൊരു കോപ്പി ലഭിക്കും.
എന്തെങ്കിലും ശ്രദ്ധിച്ചോ?
ഉവ്വ്, ഒരു തണ്ണിമത്തൻ്റെ വലിപ്പമുള്ള എലി, ഏതാണ്ട് 20 മിനിറ്റ് മുൻപ്.
ശരിക്കും?
അതാ പെട്ടികൾക്കു പിന്നിൽ എവിടെയോ ഉണ്ട്.
വൃത്തികേട്.
എലിയെപ്പറ്റി പറയുമ്പോൾ, എന്തോ ചീഞ്ഞുനാറുന്നതായി തോന്നുന്നു.
അഫ്ഗാനിസ്ഥാനിലെ ഒരു കമാൻഡിംഗ് ഓഫീസർ ആരോ വിമാന ഇന്ധനം കക്കുന്നെന്നു കരുതുന്നു.
മറിച്ചുവിൽക്കാൻ വേണ്ടി ഇന്ധനം ചോർത്തുന്നതോ?
നമ്മൾ ഏറ്റെടുക്കാൻ സൈന്യം ആഗ്രഹിക്കുന്ന തരത്തിലുള്ള മുൻഗണനാ കേസല്ല.
ആരും മോഷ്ടിക്കുകയോ മറിച്ചുവിൽക്കുകയോ ചെയ്യുന്നുണ്ടെന്നെനിക്കു തോന്നുന്നില്ല.
ഈ അളവുകൾ നോക്കൂ, അവ എപ്പോഴും ഒരു കഥ പറയും.
ഞാൻ ശ്രദ്ധിച്ചു, ഓരോ തവണയും ബേസിൽ നിന്ന് ഇന്ധനം കാണാതാവുന്നത്
ഒരൊറ്റ വിമാനത്തിൻ്റെ യാത്രയ്ക്കു ശേഷമാണ്.
സി17 വിമാനങ്ങൾ ഹംവികളെ സ്റ്റേറ്റ്സിലേക്ക് തിരികെ കൊണ്ടുപോകുമ്പോഴെല്ലാം.
അത് ചെറിയൊരു വിവരമാണ്, പക്ഷേ ഒരു അന്വേഷണത്തിൽ വിശദാംശങ്ങൾ പ്രധാനമാണ്.
ഇതെനിക്ക് ഇഷ്ടപ്പെട്ടു.
ഞാനിത് ഉപയോഗിക്കും.
എൻ്റേത് എല്ലാം നിൻ്റെതുമാണ്.
അപ്പോൾ,
എന്തെങ്കിലും ഊഹമുണ്ടോ?
ഉവ്വ്. ഇന്ധനം കരിഞ്ചന്തയിൽ വിൽക്കുന്നതായി
ബേസിനടുത്ത് എവിടെനിന്നും സൂചനയൊന്നും ലഭിച്ചിട്ടില്ല,
പിന്നെ ഇത്രയും ഇന്ധനം എങ്ങനെ കാണാതെ പോവുന്നു?
ഇന്ധനം കാണാതാക്കാൻ എളുപ്പവഴി അത് കത്തിക്കുക എന്നതാണ്.
അതെ. നീലിയ്ക്ക് ഇന്ധന സംഭരണത്തിൽ പ്രവൃത്തിപരിചയമുണ്ട്,
അവൾ കരുതുന്നത് ഹംവീ ഫ്ലൈറ്റുകളിൽ മനപ്പൂർവം കൂടുതൽ ഇന്ധനം നിറയ്ക്കുന്നുവെന്നാണ്.
പക്ഷേ ആ വിമാനങ്ങൾ ഇറങ്ങുമ്പോൾ,
ടാങ്കിലെ ഇന്ധനം സാധാരണ അളവിൽ തന്നെ ആയിരിക്കും
അതുതന്നെയാണ് റെക്കോർഡുകളിൽ രേഖപ്പെടുത്തുന്നതും.
അതെങ്ങനെ സംഭവിക്കുന്നു?
അധിക ഇന്ധനം ഉപയോഗിക്കുന്നത് ആളുകൾ പ്രതീക്ഷിക്കുന്നതിലും
- കൂടുതൽ ഭാരം കടത്താൻ വേണ്ടിയാണ്. - അതെ.
ഭാരമുള്ള, രഹസ്യസ്വഭാവമുള്ള എന്തോ ഒന്ന് കടത്തപ്പെടുന്നുണ്ട്.
അതെ. ഹംവികളിൽ കള്ളക്കടത്ത്.
മയക്കുമരുന്ന്, തോക്കുകൾ, മോഷ്ടിച്ച പണം, ഇവയെല്ലാം.
കൊള്ളാം, ഡിക്സൺ.
നമ്മുടെ ശ്രദ്ധ അർഹിക്കുന്ന ഒരു കേസ് നീ കണ്ടെത്തി.
നിൻ്റെ കാര്യം അറിയില്ല, പക്ഷേ ഈ അന്വേഷണം കാരണം എനിക്ക് വല്ലാത്ത ദാഹം തോന്നുന്നു.
പോയി അടിച്ചുപൊളിച്ചാലോ?
നീ എന്നിക്ക് ഒരു ഡ്രിങ്ക് വാങ്ങിത്താ.
എനിക്കീ റിപ്പോർട്ടുകളിൽ ജോലി ചെയ്യണം.
- ഒരുപക്ഷേ പിന്നൊരിക്കൽ. - ശരി.
പക്ഷേ ഒരിക്കൽക്കൂടി,
- ജോലി കൊള്ളാം, ഡിക്സൺ. - ശരി.
സന്തോഷം. ഞാൻ പറഞ്ഞതുപോലെ, കണക്കുകൾ എപ്പോഴും ഒരു കഥ പറയും.
അപ്പോൾ കണക്കുകൾ നിന്നോട് ഒരു കഥ പറയുന്നുണ്ടോ?
ശരി, ഇത് ഡേവിഡ് ലിഞ്ചിൻ്റെ സിനിമ പോലെയുണ്ട്. ഒന്നും മനസ്സിലാവുന്നില്ല.
ഇവ ഭിന്ന സംഖ്യകൾ ആണെങ്കിൽ ഇത് ശരിയായി ചെയ്തിട്ടില്ല.
ഇതിൽ ചിലതൊന്നും കുറച്ചിട്ടില്ല.
ഞാനും അത് ശ്രദ്ധിച്ചു.
ഒരുപക്ഷേ അവർ ഉദ്ദേശിക്കുന്നത് ഹാർഡ് അളവുകളാവും.
അതായത്, പത്തിൽ എട്ട് ചില്ലറയെന്നാൽ അഞ്ചിൽ നാല് ചില്ലറയെന്ന് എഴുതിക്കൂടെ?
ഒരുപക്ഷേ.
അതെ, ഒരുപക്ഷേ. അതല്ലാതെ രണ്ടു കാര്യങ്ങൾ അസാധാരണമായുണ്ട്.
ഇതിലൊന്നും 100% അല്ല. അതായത് ഒമ്പതിൽ ഒമ്പത് ഒന്നുപോലുമില്ല,
അല്ലെങ്കിൽ പത്തിൽ പത്തോ. ആദ്യ നാലു പേജുകളിൽ 26 നമ്പറുകൾ ഉണ്ട്,
അഞ്ചാമത്തെതിൽ 27, അവസാനത്തെ രണ്ടെണ്ണത്തിൽ വീണ്ടും 26.
ആകസ്മികമായിരിക്കാം. വിവരങ്ങൾ എഴുതിയപ്പോൾ ഉണ്ടായത്.
മനഃപൂർവ്വമായി തോന്നുന്നു. ഈ പേജുകളൊന്നും നിറച്ചിട്ടില്ല.
എ എം പേരുകളുടെ ലിസ്റ്റിൻ്റെ കാര്യമോ?
ഒരുപക്ഷേ ഒന്നുമില്ലായിരിക്കാം. നിങ്ങൾ പറഞ്ഞപോലെ അപരനാമങ്ങൾ ആയിരിക്കാം.
ഒരുപക്ഷേ ആർക്കെങ്കിലും 110-നോട് വൈരാഗ്യമുണ്ടെങ്കിലോ?
നാം കുറേപേരെ തടവിലാക്കിയിട്ടുണ്ട്.
ജെയിംസ് ബാർ ആയിരിക്കുമോ?
അയാൾക്ക് കഴിവുകൾ ഉണ്ട്, ഒരു സ്ക്രൂ ലൂസുമാണ്.
ബാർ ഒരു ഷൂട്ടർ ആണ്. അയാൾ ഒരാളെ വിമാനത്തിൽനിന്ന് എറിയാൻ സാധ്യതയില്ല.
കഴിഞ്ഞവർഷം ഞാനയാളെ ഇന്ത്യാനയിൽവെച്ച് കണ്ടു.
ഇപ്പൊ എന്നോടൊരു ബാധ്യതയുണ്ട്.
എനിക്ക് അറിയണമെന്നില്ല.
"പൈൻ ബാരൻസ്."
ഏകദേശം ഒരു ദശലക്ഷം ഏക്കർ വിജനത.
കുറെയൊക്കെ അവർ ഫ്രാൻസിനെ കണ്ടെത്തിയ ന്യൂയോർക്കിലെ സ്ഥലം പോലെ തന്നെ.
അവൻ്റെ മൃതദേഹം അവരവിടെ അഴുകാൻ വിട്ടു.
നമുക്ക് അറിയാവുന്നിടത്തോളം, സ്വാനും അവിടെയുണ്ട്.
സാഞ്ചസും ഒറോസ്കോയും.
ബ്ലൂസ് പാട്ടുള്ള റേഡിയോ ഇല്ലേ?
മച്ചാനേ, നാം ജേഴ്സിയിലാണ്.
ഇതെൻ്റെ ഫോണിൽ നിന്നാണ്.
നീ ഇല്ലാത്തപ്പോൾ ഫ്രാൻസ് ഉറക്കെ ഈ പാട്ടുവെച്ച് പൊളിക്കുമായിരുന്നു.
അതു വിട്.
അവർ കള്ളപ്പേരിൽ കാർ വാടകയ്ക്കെടുത്തു, പക്ഷേ അത് കാർല ഡിക്സൺ ആണ്.
അവളിപ്പോൾ അവരുടെ കൂടെയുണ്ട്.
അറ്റ്ലാൻ്റിക് സിറ്റിയിലേക്കാ യാത്ര, ഫ്രണ്ട്സിനെ തിരയാനാവും.
നല്ലത്. എല്ലാവരും ഒരേ സ്ഥലത്തെത്തി.
താൻ അവിടെയെത്തിയാൽ അവരെ തീർത്തേക്ക്.
ശരി.
ബാക്കപ്പിനെപ്പറ്റി പറഞ്ഞത് ഓർമ്മയുണ്ടല്ലോ. എനിക്ക് അവിടെ ചിലരെ അറിയാം.
വേണ്ടവരെയൊക്കെ വിളിച്ചോ.
ചെലവ് ഞങ്ങൾ വഹിക്കാം.
നാളേയ്ക്ക് അവരൊക്കെ മരിച്ചു കണ്ടാൽ മതി.
മനസ്സിലായോ? മരിച്ചു മണ്ണടിയണം.
അറ്റ്ലാൻ്റിക് സിറ്റി, ന്യൂജേഴ്സി
ഫ്രാൻസിൻ്റെ ഓഫീസ് പോലെത്തന്നെ.
നമ്മുടെ ഹോട്ടൽ റൂമുകൾ പോലെയും.
അവർ സ്വാനിൻ്റെ ഇടം നശിപ്പിച്ചില്ല എന്നല്ലേ നീ പറഞ്ഞത്.
- അതെ. - കാരണം കണ്ടുപിടിക്കേണ്ട കാര്യങ്ങളുടെ
പട്ടികയിൽ അതും ചേർത്തോ.
ഒറോസ്കോ ഈ ലൈറ്റർ ഇല്ലാതെ എവിടേക്കെങ്കിലും പോവുമെന്നു തോന്നുന്നുണ്ടോ?
ആ നല്ല നാളുകൾ.
ഈ ഫോട്ടോ ഇല്ലാത്ത ഒരേയൊരാൾ ഞാനാണോ?
- എനിക്കുണ്ട്. - എനിക്കുണ്ട്.
എൻ്റെ ബുക്ക് ഷെൽഫിൽ.
ചുമരില്ലാത്തപ്പോൾ ഇത്തരമൊരു ചിത്രം തൂക്കാൻ പാടാണ്.
നമ്മളിവിടെ ചുമ്മാ സമയം കളയുകയാണ്.
ശരിയാ. കൊലപാതകികൾക്ക് വേണ്ടത് നമുക്ക് കിട്ടി, ഇവിടെനിന്ന് കിട്ടാനുള്ളത്
അവർക്ക് കിട്ടുകയും ചെയ്തു.
അടുത്തത് എങ്ങോട്ട്?
ഒരു ബാറിലേക്ക്.
സാഞ്ചസിൻ്റെയും ഈ പെണ്ണിൻ്റെയും ഫോട്ടോസ് നോക്ക്.
- 50 വയസ്സിൽ കുറവുള്ളവർ ഫോട്ടോ ചില്ലിടുമോ? - ഞങ്ങൾ ചെയ്യാറുണ്ട്.
110-ൻ്റെ അല്ലാതെ എത്ര ഫോട്ടോസ് ഉണ്ട്?
- അധികമൊന്നും ഇല്ല. - ഇവളെ ചില്ലിട്ടിട്ടുണ്ട്, വേണ്ടപ്പെട്ടവളാ.
നാം ലക്കി ലൗഞ്ചിലേക്ക് പോവുന്നു.
ദ ലക്കി ലൗഞ്ച്
അല്ല. നിങ്ങൾ രണ്ടാളും ഇവിടെ നിൽക്ക്.
നിങ്ങളെ കണ്ടാൽ പോലീസുകാരെപ്പോലുണ്ട്.
നിങ്ങളെ രണ്ടാളെയും കണ്ടാലോ?
"ലേഡി ആൻഡ് ദി ട്രാംപ്" പോലെ.
ഏയ്, ഈ സ്ത്രീ ഇന്നു ജോലി ചെയ്യുന്നുണ്ടോ?
നിങ്ങൾ ആരാ?
ഹോർഹെ സാഞ്ചസിൻ്റെ സുഹൃത്തുക്കൾ.
ഏയ്, ഡൾസ്,
ഇവർ സാഞ്ചസിൻ്റെ സുഹൃത്തുക്കളാണെന്ന് പറയുന്നു, മിലേനയോട് സംസാരിക്കണമത്രേ.
അവരെ പിന്നിലേക്കയക്ക്, അവൾ കണക്കുനോക്കുകയാണ്.
മിലേന.
സാധനങ്ങളൊക്കെ എടുത്ത് സ്ഥലം വിട്ടോ. ഉടൻ.
അദ്ദേഹം വ്യത്യസ്തനാണെന്ന് എനിക്കറിയാം,
പക്ഷേ നമ്മുടെ കമാൻഡിംഗ് ഓഫീസർ ഉപയോഗിച്ച അടിവസ്ത്രങ്ങൾ വാങ്ങുന്നോ?
- അത് ആ ഫോട്ടോയിലെ പെണ്ണല്ലേ? - ഓ, നാശം!
ഏയ്!
നാം ഇവിടം വരെ മാത്രമേ പോകൂ.
എന്താ കൂട്ടരേ, പ്രശ്നം?
ഇവിടെവന്ന് ഞങ്ങളുടെ ഫ്രണ്ട്സിനോട് വഴക്കിടുന്നത് നിർത്ത്.
നോക്ക്, തനിക്ക് എങ്ങനെയോ...
എന്നെ തൊടരുത്!
നിർത്തൂ!
വേഗം നടക്കെടോ.
ഇനി വേണ്ട. ഞാൻ നിർത്തി.
ഒ'ഡോണെലും ഞാനും അകത്തേക്ക് പോകാതിരുന്നത് നന്നായി.
എന്തെങ്കിലും അപകടം പറ്റിയേനെ.
പുതിയ കൂട്ടുകാരെ ഉണ്ടാക്കുകയാണോ, ഏമാനേ?
ക്ഷമിക്കണം. നിങ്ങൾ ആരാണെന്ന് അറിഞ്ഞിരുന്നെങ്കിൽ ഞാൻ ഓടില്ലായിരുന്നു.
ഹോർഹെൻ്റെ ഫോട്ടോസിൽനിന്ന് ഞാൻ നിങ്ങളെ തിരിച്ചറിയണമായിരുന്നു.
എൻ്റെ ആളുകൾ എന്നെ സംരക്ഷിക്കുകയായിരുന്നു.
ഒരാഴ്ച മുൻപ് പേടിതോന്നുന്ന ഒരാൾ ഇവിടെവന്ന് ഇവളെപ്പറ്റി ചോദിച്ചു.
സാഞ്ചസിനും ഒറോസ്കോയ്ക്കുമൊപ്പം സെക്യൂരിറ്റി ജോലി ചെയ്യുന്നുവെന്ന് പറഞ്ഞു.
വിരിഞ്ഞ തോളുള്ള, കഷണ്ടിയുള്ള ആളാണോ?
അല്ല. അയാൾക്ക് തലമുടിയുണ്ടായിരുന്നു.
കവിളത്ത് ഒരു മുറിപ്പാടും.
സാഞ്ചസ് എനിക്ക് എന്തെങ്കിലും ഡിജിറ്റൽ സ്റ്റോറേജ് ഡിവൈസ് തന്നോ എന്ന് ചോദിച്ചു.
അയാൾ പറയുന്നത് എനിക്ക് മനസ്സിലായില്ല.
അയാളത്ര ശരിയല്ലെന്ന് എനിക്കു തോന്നി. അയാൾ പോയ ഉടനെ ഞാൻ ഹോർഹെനെ വിളിച്ചു.
അവൻ ഫോണെടുത്തില്ല.
മുൻപും അവർ ജോലിയുടെ ഭാഗമായി ഒളിവിൽ പോയിട്ടുണ്ട്, പക്ഷേ ഇത്...
...ഇത് വ്യത്യസ്തമായി തോന്നി.
സാഞ്ചസിനെ അറിയാമെന്ന് നിങ്ങളവകാശപ്പെടുന്നു,
നിങ്ങളെ കണ്ടാൽ വാടക ഗുണ്ടകളെപ്പോലുണ്ട്.
ഒന്നും തോന്നരുത്. നിങ്ങളും എന്തോ അപകടമാണെന്ന് കരുതി.
സാഞ്ചസിനും ഒറോസ്കോയ്ക്കും കാൽവിൻ ഫ്രാൻസോ ടോണി സ്വാനോ ആയി
എന്തെങ്കിലും ബന്ധമുണ്ടായിരുന്നതായി അറിയാമോ?
അയാൾ രണ്ടാഴ്ച മുൻപ് ഇവിടെ വന്നിരുന്നു. അവർ കുറെക്കാലമായി കണ്ടിരുന്നില്ല.
ഞാൻ അവരുടെ ഒരു ഫോട്ടോ എടുത്തിരുന്നു.
അവരൊരു കേസ് നോക്കുകയായിരുന്നു.
- സാഞ്ചസ് ആണോ അങ്ങനെ പറഞ്ഞത്? - അതെ.
എന്തായിരുന്നു കേസ്?
കൂടുതൽ വിവരങ്ങൾ പറഞ്ഞില്ല.
സ്വാനും ഇതിലുൾപ്പെട്ടിരുന്നോ?
അയാൾ ഇവിടെ വന്നിരുന്നില്ല.
പക്ഷേ അവരാ പേരു പറയുന്നത് ഞാൻ കേട്ടു.
ഫ്രാൻസിനോട് ഇതേപ്പറ്റി ചോദിച്ചുനോക്കിയോ?
- അതിനി സാധിക്കില്ല. - എന്തുകൊണ്ട്?
ആരോ അവനെ ഹെലികോപ്റ്ററിൽ നിന്ന് താഴേക്കെറിഞ്ഞു.
ദൈവമേ!
ഹോർഹെയും മാനുവലും മരിച്ചെന്നു കരുതുന്നുണ്ടോ?
അക്കാര്യം ഞങ്ങൾക്കിതുവരെ അറിയില്ല.
ജീവനോടെയുണ്ടെങ്കിൽ ഞങ്ങളവരെ കണ്ടെത്തും, പക്ഷേ നിങ്ങളുടെ സഹായം ഞങ്ങൾക്കാവശ്യമാണ്.
ഞങ്ങളോട് പറയാത്ത എന്തെങ്കിലും കാര്യം ഓർമ്മവരുന്നുണ്ടോ?
എനിക്കറിയില്ല.
അവസാനമായി ഞാൻ ഹോർഹെനെ കണ്ടപ്പോൾ അവൻ ആ സ്റ്റൂളിൽ ഇരിക്കുകയായിരുന്നു.
അവനൊരു ഫോൺ വന്നു. എന്തോ പ്രധാനപ്പെട്ടതാണെന്നു തോന്നി.
അവൻ എന്തെങ്കിലും പറഞ്ഞോ?
എന്തോ നമ്പറുകൾ വീണ്ടും വീണ്ടും പറഞ്ഞു, അത്ഭുതപ്പെട്ട പോലെ,
അതോ ഒരുപക്ഷേ പരിഭ്രമിച്ചതോ?
അവൻ പുറത്തുപോവുകയാണെന്നു പറഞ്ഞു. പിന്നെ തിരിച്ചുവന്നില്ല.
- ആ സംഖ്യകൾ ഓർമ്മയുണ്ടോ? - ഉവ്വ്.
അവൻ പറഞ്ഞത്,
"650, ഒന്നിന് ഒരു ലക്ഷം വീതം." എന്താ ഉദ്ദേശിച്ചതെന്നു മനസ്സിലായില്ല.
- ഉറപ്പാണോ? - അതെ.
അവൻ പറഞ്ഞത് "650, ഒന്നിന് ഒരു ലക്ഷം വീതം" എന്നാണ്.
എൻ്റെ കവിളിൽ ഉമ്മവെച്ച ശേഷം അവൻ ആ വാതിലിലൂടെ പുറത്തേക്കോടി.
നിങ്ങളിഷ്ടപ്പെടുന്ന ഒരാൾ അവസാനമായി പറഞ്ഞ കാര്യം നിങ്ങളോർക്കും.
നമുക്ക് നമ്പറുകൾ കിട്ടി. ന്യൂയോർക്ക് പ്ലേറ്റുകൾ കിട്ടി.
ഒരുപക്ഷേ ഇത് 110-നോട് പകയുള്ള ഒരാളായിരിക്കില്ല.
എങ്കിൽ നമ്മൾ നാലുപേരും ഇതിനകം കൊല്ലപ്പെട്ടേനെ.
ആഴ്ചകൾക്ക് മുമ്പ് ഫ്രാൻസ് ഇവിടെ വന്നുവെന്ന് മിലേന പറഞ്ഞു.
നമ്മൾ അപകടത്തിലാണെന്ന് അവർക്ക് തോന്നിയിരുന്നെങ്കിൽ,
അവർ അപ്പോഴേ വിളിക്കുമായിരുന്നു. ആഴ്ചകൾ കഴിഞ്ഞല്ല.
650, ഒരു ലക്ഷം വീതം. 65 മില്യൺ ഡോളറിൻ്റെ കാര്യമാ പറയുന്നത്.
അതൊരുപാടു കറുത്ത ചിപ്സ് ആയല്ലോ.
മിക്ക ഇടങ്ങളിലും. ഇവിടെയല്ല.
അറ്റ്ലാൻ്റിക് സിറ്റിയിലെ കാസിനോകൾ എത്ര പണമുണ്ടാക്കുന്നുണ്ടാവും?
ഗെയിമിംഗ് വരുമാനം മൊത്തത്തിൽ ഒരു വർഷത്തിൽ രണ്ടു ബില്യൺ ഉണ്ടാവും.
65 മില്യൺ, സൂക്ഷിച്ച് മെല്ലെമെല്ലെ പുറത്തെടുത്താൽ,
കുറച്ചുകാലമൊക്കെ ശ്രദ്ധിക്കപ്പെടാതെ പോവാം.
അധികകാലമൊന്നും പറ്റില്ല. കാസിനോക്കാർ കഴുകന്മാരെപ്പോലെ നിരീക്ഷിക്കുന്നുണ്ടാകും.
അത് കടത്താൻ വേണ്ടത്രയും സമയം അവർക്കത് ഒളിപ്പിക്കാൻ കഴിയുമോ
കണക്കു നോക്കുന്നവർ ശ്രദ്ധിക്കുന്നതിനു മുൻപ്?
സാഞ്ചസും ഒറോസ്കോയും ഇടയ്ക്ക് കാസിനോ സെക്യൂരിറ്റി ചെയ്യാറുണ്ട്.
അവരിൽനിന്നായിരിക്കാം തുടങ്ങിയത്.
അവർ യാദൃശ്ചികമായി വലുതെന്തോ കണ്ടെത്തി, അവർക്ക് സഹായം വേണം.
അങ്ങനെ അവർ ഫ്രാൻസിനെ വിളിക്കുന്നു. ഒരുപക്ഷേ സ്വാനിനെയും.
ഇത് ഗെയിമിങ്ങുമായും ബന്ധമുള്ളതാവാം.
ഞാൻ എല്ലി, നിങ്ങളുടെ വെയിറ്റർ. കഴിക്കാനെന്താ വേണ്ടത്?
സെക്യൂരിറ്റി ഡയറക്ടർ.
ഇപ്പോൾത്തന്നെ.
അപ്പോൾ നിങ്ങളാണ് 110.
ഞങ്ങളിൽ അവശേഷിക്കുന്നവർ.
സാഞ്ചസും ഒറോസ്കോയും നിങ്ങളെ കുറിച്ച് എപ്പോഴും പറയാറുണ്ട്.
പ്ലീസ്.
നിങ്ങൾക്കവരെ നന്നായി അറിയാമായിരുന്നോ?
ഉവ്വ്. ബോർഡ് വാക്കിലെ എല്ലാ കാസിനോകൾക്കും അവർ ബാക്ക്ഗ്രൗണ്ട് ചെക്ക് നടത്താറുണ്ട്.
ഒരു നിമിഷം. നിങ്ങൾ 'അറിയാമായിരുന്നോ' എന്നാണ് ചോദിച്ചത്.
ഭൂതകാലം.
അവർ മരിച്ചിരിക്കാമെന്നു ഞങ്ങൾ കരുതുന്നു.
അയ്യോ, നാശം.
കഴിഞ്ഞ മാസം വൈറ്റ് ഹൗസ് സബ്സിൽ ഭക്ഷണം വാങ്ങുന്നതിനിടെ ഞാനവരെ കണ്ടിരുന്നു.
- എൻ്റെ എന്തു സഹായമാ വേണ്ടത്? - ഈ സംഖ്യകളെപ്പറ്റി എന്തെങ്കിലും അറിയാമോ?
പെട്ടെന്നൊന്നും തോന്നുന്നില്ല.
"650, ഓരോ ലക്ഷം വെച്ച്", എന്നതിനെപ്പറ്റിയോ?
ഇല്ല. ഇതൊക്കെ എന്താ?
സാഞ്ചസും ഒറോസ്കോയും 65 മില്യൺ ഡോളറിൻ്റെ
ഒരു ചൂതാട്ട തട്ടിപ്പ് അന്വേഷിക്കുകയായിരുന്നിരിക്കാം.
ശരി.
ഈ '650' കൃത്രിമം ചെയ്ത സ്ലോട്ട് മെഷീനുകളോ പോക്കറിൻ്റെ ഫിക്സഡ് ഹാൻഡ്സോ ആകാം,
എന്നാൽ സെറ്റിന് ലക്ഷം എന്ന നിരക്കിൽ, അത് വല്ലാതെ കൂടുതലാണ്.
പിന്നെ ഞാൻ ഇപ്പോൾ തന്നെ പറയാം, ഞങ്ങളുടെ കണക്കുകൾ കൃത്യമാണ്.
ഒരു ചില്ലിക്കാശുപോലും നഷ്ടപ്പെട്ടിട്ടില്ല.
നിങ്ങളുടെ എതിരാളികളുടെ കാര്യമോ?
ഞാൻ ചുറ്റും അന്വേഷിക്കാം,
സാഞ്ചസും ഒറോസ്കോയും അന്വേഷിച്ചിരുന്ന കാര്യം ആർക്കെങ്കിലും അറിയാമോ എന്ന്.
- അതൊരുപക്ഷേ അന്വേഷണം എളുപ്പമാക്കിയേക്കാം. - അതിൻ്റെ കൂടെ ഈ പേരുകളിൽ ഏതെങ്കിലും
പട്ടണത്തിലെ ഹോട്ടലിൽ രജിസ്റ്റർ ചെയ്തിട്ടുണ്ടോ എന്നും നോക്കുക.
ഇതിനു കുറച്ചു നേരമെടുക്കും. നിങ്ങൾ എവിടെയാ താമസം?
അതിതുവരെ അറിയില്ല.
എന്നാൽ, ഞാൻ ശരിയാക്കാം.
അതിൻ്റെ ആവശ്യമില്ല.
സാഞ്ചസിൻ്റെയും ഒറോസ്കോയുടെയും സുഹൃത്തുക്കളല്ലേ നിങ്ങൾ.
ഒരു സ്വീറ്റ് റൂം മാത്രമാണ് ഒഴിവുള്ളത്.
അത് മതിയാകുമെന്ന് തോന്നുന്നു.
വരൂ, ഞാൻ മുറി കാണിച്ചുതരാം.
- ഞങ്ങളൊരു മോട്ടലിൽ നിന്നോളാം. - റീച്ചർ,
ഒരാൾ ഫ്രീ ആയി സ്വീറ്റ് റൂം തരുമ്പോൾ വേണ്ടെന്നു പറയരുത്.
ഞങ്ങൾ തനിക്ക് ഉറങ്ങാൻ ഒരു പാർക്ക് ബെഞ്ച് അയച്ചുതരാൻ പറയാം.
തനിക്ക് വീട് പോലെ തോന്നും.
എന്താ ആ മോട്ടലിനെപ്പറ്റി പറഞ്ഞത്, റീച്ചർ?
ഇവിടെ സ്പായും ഉണ്ടാവും, എനിക്കുറപ്പാ.
ഞാൻ പോയൊരു സ്റ്റീംബാത്ത് എടുക്കട്ടെ.
കടൽ കാണാൻ പറ്റുന്ന സ്ഥലം എനിക്ക്.
ഒ'ഡോണെലും നീലിയും ബാർ കണ്ടെത്തി.
അത് നിറയെ സ്റ്റോക്കുണ്ട്.
അധികനേരം ഉണ്ടാവില്ല. അൺപായ്ക്ക് ചെയ്തോ?
ഉവ്വ്.
'ഫാമിലി ഫ്രണ്ട്ലി' ആയി പരസ്യം ചെയ്യാത്ത ഒരു ഹോട്ടലിൽ താമസിച്ചിട്ട് കാലങ്ങളായി.
ഡേവിഡ് ഒ'ഡോണലിനൊരു സന്താനമുണ്ടായെന്ന് എനിക്കിപ്പോഴും വിശ്വസിക്കാൻ വയ്യ.
എന്തായാലും മനഃപൂർവ്വമായിരുന്നു.
നിന്നെ "ഡാഡി" എന്നു വിളിക്കുന്നത് കൂടെ കിടക്കുന്ന പെണ്ണുങ്ങൾ മാത്രമാണെന്ന്
ആരോ തള്ളിയത് ഞാനോർക്കുന്നു.
ഞാനിപ്പോഴും എന്നെ "ഡാഡി" എന്നു വിളിക്കുന്നവരുടെ കൂടെ കിടക്കുന്നു.
പുറത്ത് ഇടിയും മഴയുമുണ്ടെങ്കിൽ അങ്ങനെ മൂന്നാളുടെ കൂടെ.
നീയും വൈകാതെതന്നെ അറിയും, ഡിക്സൺ.
- താൻ ഗർഭിണിയാണോ? - എന്ത്?
അല്ല. കോപ്പ്. അല്ല.
അവളുടെ വിവാഹനിശ്ചയം കഴിഞ്ഞു. എന്താ? താനറിഞ്ഞില്ലേ?
ഒടുവിൽ നമ്മുടെ കൊച്ചിനെ ഒരാൾ കെട്ടാൻ പോണു.
ഇല്ല.
ഞാനറിഞ്ഞില്ല.
അതിൻ്റെ കാര്യം, നിങ്ങൾ ആ ഡേറ്റ് മറന്നേക്ക്.
നാശം. ശരിക്കും?
എന്നെ അറിയാമല്ലോ. എപ്പോഴും കണക്കുവെക്കുന്ന ഒരാളാണ് ഞാൻ. ജീവിതത്തിൽ ഒരു പ്ലാൻ ഉള്ളവൾ.
ഒരു പ്രത്യേക വയസ്സിൽ, പ്രത്യേക വർഷം വിവാഹിതയാവാനായിരുന്നു പ്ലാൻ.
പക്ഷേ ഒരു ദിവസം ഞാനവൻ്റെ ഫോണിൽ ചില മെസ്സേജുകൾ കാണുന്നു.
"മുത്തേ, വെള്ളിയാഴ്ച നിന്നെ കാണാൻ തിടുക്കമായി,
- "ഐ മിസ് യു" എന്നൊക്കെ. - അയ്യോ!
ഡിക്സണിനെ ആരും വഞ്ചിക്കില്ല.
അവൻ പോലും, അങ്ങനെ നോക്കുമ്പോൾ.
അവൻ്റെ അനന്തരവളുടെ മെസ്സേജുകൾ ആയിരുന്നു അത്.
പക്ഷേ ഞാനൊരു കാര്യം മനസ്സിലാക്കി. അവനെന്നെ വഞ്ചിക്കുകയാണെന്ന് തോന്നിയ സമയത്ത്,
എനിക്ക്...
ആശ്വാസമാണ് തോന്നിയത്.
അതായത്, അയാൾ മാന്യനായ ഒരാൾതന്നെയാണ്. പക്ഷെ...
ഒരാളുടെ കൂടെ ജീവിതം മുഴുവൻ ചെലവഴിക്കണമെങ്കിൽ,
സുഖമാണ് എന്നതിലും മേലെ എന്തെങ്കിലും അയാളോട് തോന്നണ്ടേ?
അല്പം ആവേശമോ,
ഉത്സാഹമോ ഒക്കെ തോന്നണ്ടേ അയാളെ കാണുമ്പോൾ?
കരുതിയത് യാതൊരു തരത്തിലുള്ള കുറ്റബോധമോ പ്രശ്നങ്ങളോ ഇല്ലാതെ ഇത് അവസാനിക്കുമെന്നാണ്
പക്ഷേ അങ്ങനെയല്ല, ഞാൻ...
ഒരുപാട് പ്രശ്നങ്ങളും, കുറ്റബോധവുമായാണ് ഒഴിവായത്.
ബിംഗോ.
നന്നായി.
കാർല ഡിക്സൺ ഒത്തുതീർപ്പ് ചെയ്യില്ല.
നന്ദി.
അതിനാലാണ് ഞാൻ ആ അണ്ടർകവർ ജോലി സ്വീകരിച്ചത്.
ഇതിൽനിന്നൊക്കെ ഒന്നു മാറി നിൽക്കാൻ.
അണ്ടർകവർ ജോലിയും ഫോറൻസിക് അക്കൗണ്ടിങ്ങും എങ്ങനെ ഒരുമിച്ചു പോവുമെന്നു പറയാമോ?
ടെക്സാസിൽ ഒരു കമ്പനിയിലെ സി.ഇ.ഓ ലക്ഷക്കണക്കിനു ഡോളർ വെട്ടിക്കുന്നു
അവിടെ എല്ലാവർക്കും തോക്കുകളുണ്ട്. അയാൾ ആവശ്യം വന്നാലത് ഉപയോഗിക്കും,
അങ്ങനെ കണക്കെഴുത്തിനൊപ്പം അല്പം സാഹസികതയും ഉള്ള പണിയാണ്.
ശരി.
നീലി, താനോ?
ഓരോ വട്ടം LinkedIn നോക്കുമ്പോഴും തനിക്ക് പ്രൊമോഷൻ കിട്ടിയതായി കാണാം.
ഞാൻ ചുമ്മാ അടിച്ചുപോളിക്കുകയാ.
വലിയ കേസുകൾക്കായി ഇപ്പോഴൊരു ടീമിനെ നയിക്കുന്നു.
ഈ വമ്പൻ സോഫ്റ്റ്വെയർ കമ്പനിയെ ക്ലയൻ്റായി കിട്ടാൻ ശ്രമിക്കുന്നു.
അത് നടന്നാൽ ആ കോൺട്രാക്റ്റിൻ്റെ ഒരു പങ്ക് എനിക്കു കിട്ടും.
ധാരാളം പണം.
വേറെ വഴിയില്ല. എനിക്ക് അച്ഛന് മുഴുവൻ സമയവും പരിചരണം നൽകണം,
എൻ്റെ അടുത്ത് ഒരു വാടകവീട്ടിൽ താമസിപ്പിക്കണം. അതിനൊക്കെ പണം വേണം.
വാടക എന്തിനാ? വാങ്ങി സ്വത്തുണ്ടാക്ക്.
അല്ല, ഒരു കൊണ്ടോ വാങ്ങ്. കോർപ്പറേറ്റുകൾ തട്ടിപ്പുകാരാണ്.
അതെ.
താനോ, മുതലാളീ? ഒരു സൈഡിൽ മിണ്ടാതിരിക്കുന്നുണ്ടല്ലോ.
വീടിൻ്റെ ഉടമസ്ഥാവകാശമെന്നാൽ കടിക്കുന്ന പട്ടിയെ വിലയ്ക്ക് വാങ്ങുന്ന പോലെയാണ്.
തനിക്കത് ഇഷ്ടമാണെങ്കിൽ കുഴപ്പമില്ല.
- എനിക്കതിൽ മെച്ചം തോന്നുന്നില്ല. - ഒരു സ്ഥിരജോലിയിൽ മെച്ചം തോന്നുന്നുണ്ടോ?
കോർപ്പറേറ്റ് ലോകവും പട്ടാളവും തമ്മിൽ വല്യ വ്യതാസമില്ല.
രണ്ടും കൂട്ടിലിടുന്നത് പോലെയാണ്.
മറ്റൊന്നും അറിഞ്ഞിരുന്നില്ല.
ഞാനൊരു ബാറിലായായിരുന്നു, ആരോ "ഹൗളിങ്ങ് വൂൾഫ്" പാടുന്നു,
രാത്രി കടന്നുപോകുന്ന ട്രെയിനുകളെപ്പറ്റിയും മറ്റും പാടുന്നു.
അതെനിക്ക് യഥാർഥ സ്വാതന്ത്ര്യംപോലെ തോന്നി.
താൻ ബോക്സ്കാർ വില്ലിയെ പോലെ ചരക്ക് ട്രെയിനിൽ ചാടിക്കയറാറുണ്ടോ?
ചിലപ്പോഴൊക്കെ.
അധികവും ബസ്സിലോ, ലിഫ്റ്റ് ചോദിച്ചോ ആണ് യാത്ര.
ലോകത്തെ ഏറ്റവും വലിയ ഡ്രിഫ്റ്ററിനെ ഏതു പൊട്ടനായിരിക്കും കൊണ്ടുപോവുക?
- അവർ ചിലപ്പോൾ രസമാണ്. - എവിടന്നാ ഭക്ഷണം?
ഞാൻ ജനാലകളിലൂടെ പൈ മോഷ്ടിച്ചുതിന്നും.
- കാര്യമായി ചോദിച്ചതാ. - ഡൈനർ റെസ്റ്റോറൻ്റുകൾ.
ചിലപ്പോൾ എനിക്ക് ലിഫ്റ്റ് തരുന്നവർ അവരുടെ ഭക്ഷണവും പങ്കിടും.
- ചിലപ്പോൾ ഞാൻ തിരിച്ചും പങ്കിടും. - എവിടെയാ ഉറങ്ങുക?
മിക്കവാറും വിലകുറഞ്ഞ സത്രങ്ങളിൽ.
അങ്ങനെയൊന്നും കിട്ടിയില്ലെങ്കിലോ?
ബോട്ടുജെട്ടിയിലെ ഒഴിഞ്ഞ ബോട്ടുകൾ ഒരു രാത്രിയ്ക്കൊക്കെ പറ്റും.
നിർത്തിയിട്ട ട്രക്കുകൾ.
ഒരിക്കൽ ഒരിടത്ത് കണ്ട ആട്ടുതൊട്ടിലിൽ ഞാൻ നന്നായി ഉറങ്ങി,
- രാവിലെ സ്പ്രിംഗ്ളറുകൾ ഓണാകും വരെ. - ദൈവമേ.
- ആകെ വേണ്ടത് ഒരു കോലും ഭാണ്ഡക്കെട്ടുമാണ്. - അതൊരുപാട് ലഗേജ് ആവുമല്ലോ.
ഇനി എന്തെങ്കിലും ചോദ്യങ്ങൾ?
ഉവ്വ്, ഒന്ന് കൂടിയുണ്ട്.
ഏകാന്തത അനുഭവപ്പെടാറില്ലേ?
എത്ര വേണമെങ്കിലും കഴിക്കാവുന്ന ബുഫേ
ഒരാൾ ആ ബോർഡ് ഒരു വ്യക്തിഗത വെല്ലുവിളിയായി കണക്കാക്കി.
ഡൊറീൻ, ഇതെൻ്റെ വാം-അപ്പ് മാത്രമാണ്.
നിങ്ങൾക്ക് അത്താഴം ഇഷ്ടപ്പെട്ടെങ്കിൽ, നെപ്ട്യൂണിൻ്റെ പ്രാതൽ ബുഫെ കഴിച്ചുനോക്കുക.
എന്നും പുലർച്ചെ ആറു മണി മുതൽ.
നന്ദി.
എനിക്കു മാത്രമല്ല ഉറങ്ങാൻ പറ്റാത്തതെന്നു തോന്നുന്നു.
സംഖ്യകൾ എനിക്ക് ആശ്വാസം തരും.
കണക്കുനോക്കാനാണെങ്കിൽ കുറച്ച് പണവും സമ്പാദിച്ചേക്കാം. ഞാനിത് വയ്ക്കുന്നു.
നിങ്ങളുടെ രണ്ടുകയ്യിലായി പത്തും എട്ടും കാണിക്കുന്നുണ്ട്.
അതെ. ഞാനിത് ഡബിളാക്കി വലിയൊരു ലാഭത്തിനുവേണ്ടി റിസ്ക് എടുക്കാം,
അല്ലെങ്കിൽ ഇത് ഇങ്ങനെതന്നെ വെച്ച് വിജയമുറപ്പിക്കാം,
എന്തെന്നാൽ അടുത്ത കാർഡ് നിങ്ങളെ തകർക്കാൻ പോകുന്നു.
എൻ്റെ അമ്മൂമ്മ പറയുമായിരുന്നു, "അതിമോഹം ചക്രം ചവിട്ടിക്കും."
അവരൊരു കഴുതയായിരുന്നില്ല.
ഞാനും കഴുതയല്ല. അപ്പോൾ ഞാനിത് വെയ്ക്കാം.
നിങ്ങളുടെ ഇഷ്ടം പോലെ.
പതിനഞ്ച്.
ഒരുപാടായി.
അഭിനന്ദനങ്ങൾ മാഡം.
ഈ രാത്രി നിങ്ങൾക്ക് ഭാഗ്യകരമാണല്ലോ.
ഞങ്ങളുടെ വകയായി ഒരു കോണ്‍സെര്‍ട്ട് ആസ്വദിച്ച് ആഘോഷിച്ചാലോ?
- നന്ദി. - 80-ലെ ലേഡീസ്.
ഡെബി ഗിബ്സൺ, ടിഫാനി, ടെയ്ലർ ഡെയ്ൻ അവരുടെ ഏറ്റവും വലിയ ഹിറ്റുകൾ പാടുന്നു.
നിങ്ങൾക്ക് സെക്കൻ്റ് ഹാഫ് കാണാം.
പക്ഷേ ഞാനിത് ആസ്വദിക്കുകയാണ്
നിങ്ങൾ ചീട്ടെണ്ണുന്നകാര്യം ഞങ്ങൾക്കറിയാം.
മനസ്സിൽ ചെയ്താൽ അതിൽ തെറ്റൊന്നുമില്ല.
പക്ഷേ നിങ്ങളുടെ സെക്യൂരിറ്റി ഹെഡ് ഞങ്ങൾക്ക് സ്വീറ്റ് റൂം ഫ്രീ ആയി തന്നതിനാൽ
ഞാനധികം പരുഷമായി പെരുമാറുന്നില്ല.
ആ മസിലൊക്കെ ഉപയോഗിച്ച് ഇത് കാഷ്യറുടെ വിൻഡോയിലേക്ക് കൊണ്ടുപോയാലോ?
"അംഗങ്ങൾക്ക് മാത്രം" എന്ന ജാക്കറ്റ് ഇട്ടിരിക്കുന്ന ആൾക്ക് ഇത് കൊടുത്തോ.
അയാൾക്ക് 80-ലെ ലേഡീസിനെ ആസ്വദിക്കാനാവുമെന്നു തോന്നുന്നു.
കൂടെ വന്നതിനു നന്ദി.
പാത്രിരാത്രിയിലെ നടത്തങ്ങൾ എപ്പോഴും എൻ്റെ മനസ്സ് ക്ലിയറാക്കും,
നീലി ഫ്രാൻസിൻ്റെ കാര്യമറിയിച്ച് മെസേജ് അയച്ചതുമുതൽ മനസ്സ് കലങ്ങിയിരിക്കുകയാണ്.
അതെ.
കാസിനോയിലെ പണം മുഴുവൻ പോക്കറ്റിലിട്ട് എങ്ങനെ നടക്കാൻ സാധിക്കുന്നുവെന്നാ അത്ഭുതം.
ഈ ഫോറൻസിക് അക്കൗണ്ടൻ്റ് അത് നികുതിയിൽ കാണിക്കുമെന്നു ഞാൻ ഊഹിക്കട്ടെ?
ആ കള്ളന്മാരോ?
എനിക്ക് ആരെയെങ്കിലും ഓഡിറ്റ് ചെയ്യാൻ പറ്റിയാൽ... അതാണെൻ്റെ സ്വപ്ന ജോലി.
ഇപ്പോഴത്തെ ജോലിയിൽ താൻ തൃപ്തയല്ലേ?
അല്ല, ഞാൻ ലക്ഷപ്രഭുക്കളെ പിടികൂടുകയാണ്. കോടിപതികളിൽനിന്ന് മോഷ്ടിക്കുന്നതിന്.
സർക്കാരിൻ്റെ അഴിമതിക്കും ദുർവ്യയത്തിനും പിന്നാലെ പോകാനാണ് ഞാൻ ആഗ്രഹിക്കുന്നത്.
നീ യു.എസ് സർക്കാരിനു വേണ്ടി ജോലി ചെയ്തിരുന്നില്ലേ.
- അറുന്നൂറു ഡോളറിൻ്റെ ടോയിലറ്റ് സീറ്റുകൾ. - അതുതന്നെ.
നികുതിപ്പണം കാര്യക്ഷമമായി ഉപയോഗിച്ചാൽ, റോഡുകളും പാലങ്ങളും സ്കൂളുകളും
ശരിയാക്കാമായിരുന്നു, ശരിക്കും സഹായം വേണ്ടവരെ സഹായിക്കാമായിരുന്നു.
നമുക്കൊരു മാറ്റം കൊണ്ടുവരാമായിരുന്നു.
താനത് ചെയ്യണം.
അതെ.
ഞാനൊരു നോൺ-പ്രോഫിറ്റ് നിരീക്ഷണ ഗ്രൂപ്പ് തുടങ്ങാനൊരുങ്ങിയതാ,
പക്ഷേ സ്റ്റാർട്ടപ്പ് ചെലവുകൾ താങ്ങാനാവില്ല.
ആദ്യ ചുവടാണ് എപ്പോഴും ഏറ്റവും കഠിനം.
അതെ.
അതുകൊണ്ടാണോ പണ്ട് നമുക്കിടയിൽ ഒന്നും നടക്കാതിരുന്നത്?
ആദ്യ ചുവട് ഏറ്റവും കഠിനമായതിനാൽ?
നീ ഹോട്ടൽ മുറിയിൽവച്ച് എത്ര കുടിച്ചു?
നിന്നോട് ആ ചോദ്യം ചോദിക്കാൻ വേണ്ടത്ര.
എന്താ, ഞാൻ സൂചനകളൊന്നും തന്നില്ലെന്നാണോ.
ഞാൻ നിൻ്റെ ബോസ് ആയിരുന്നു.
അത് ഉചിതമായിരിക്കില്ല.
ഞാനീ ഉത്തരത്തിനായി വർഷങ്ങളോളം കാത്തിരുന്നു, ഇത് സാക്ഷാൽ റീച്ചർ തന്നെ.
വളച്ചൊടിക്കാതെ, ആത്മാർത്ഥമായി, കാര്യകാരണസഹിതം.
എങ്കിൽ മറ്റൊരു ചോദ്യം ചോദിക്കട്ടെ?
നമ്മെ പിന്തുടരുന്ന രണ്ടുപേരെ എന്തുചെയ്യണം?
- എവിടന്നാ ഇവരെ കണ്ടത്? - കാസിനോയിൽനിന്ന് ഇറങ്ങിയപ്പോൾ.
നമ്മുടെ പണം കണ്ട് അത് കൊള്ളയടിക്കാൻ വന്നതാവും എന്ന് ഊഹിച്ചു.
അതാ ഞാനും കരുതിയത്.
ആ ന്യൂയോർക്ക് ഡീലർ ടാഗുള്ള കാർ
- പാർക്ക് ചെയ്തിരിക്കുന്നത് കണ്ടോ? - അതെ?
നാം ഇവിടേക്ക് വരുമ്പോൾ എക്സ്പ്രസ് വേയിൽ നമ്മുടെ പിറകെ ഉണ്ടായിരുന്നു അത്.
നാം അതിൻ്റെ അടുത്തൂടെ നടക്കുമ്പോൾ തോക്കുചൂണ്ടി ഒരാൾ പുറത്തിറങ്ങും.
നാം ഓടാൻ ശ്രമിച്ചാൽ നമ്മുടെ പിറകെയുള്ളവർ അധികം ദൂരെയാവില്ല.
എന്താ പ്ലാൻ?
നാം ആ കാറിൻ്റെ അടുത്തൂടെ പോവില്ല.
ഞാൻ "ഗോ" എന്നു പറയുമ്പോൾ ആ വേലി ചാടുക.
ഗോ!
നാശം!
ഗോ! ഗോ!
ശരി, ആ പോലീസുകാരനെ ഇടിച്ചതിന് നിൻ്റെ പേരിൽ വാറണ്ട് ഉണ്ടാവും.
നാം ആൾത്താമസമുള്ള സ്ഥലത്ത് വെടിവെച്ചാൽ പോലീസ് വരും, തന്നെ പൊക്കും.
അതുകൊണ്ട് തോക്ക് ഒഴിവാക്കാം.
അവരും അതുതന്നെയാ ചിന്തിക്കുന്നതെന്നു തോന്നുന്നു.
സഹായിക്കണോ?
ഞാൻ നോക്കിക്കോളാം.
നാശം, കുട്ടിക്കാലത്ത് നമ്മൾ അതിൽ പേരെഴുതി വെക്കുമായിരുന്നു.
അത് കാസിനോയിലെ അംഗങ്ങൾക്ക് മാത്രം എന്ന ജാക്കറ്റ് ഇട്ട ആളാണ്.
നാശം. അവർ നമ്മുടെ പിറകെ വന്നെങ്കിൽ നീലിയുടെയും മറ്റും പിറകെയും ഉണ്ടാവും.
ഇല്ല. നാം ബോർഡ് വാക്കിൽനിന്ന് മാറുന്നവരെ അവർ നീക്കം നടത്താൻ കാത്തിരുന്നു.
ക്യാമറകളുള്ള, തിരക്കേറിയ ഒരു ഹോട്ടലിലേക്ക് അവർ പോവില്ല.
രേഖകളൊന്നുമില്ല.
നമുക്കാ കഴുതയുടെ കാറിൽ നോക്കാം.
ആരോ ഗൃഹപാഠം ചെയ്തിട്ടുണ്ടെന്ന് തോന്നുന്നു.
ഫോൺ.
കഴിഞ്ഞോ?
നീയൊക്കെ പ്രതീക്ഷിച്ച പോലെയല്ല.
നീ വേണ്ടാത്ത വഴക്കിനാണ് നിൽക്കുന്നത്.
ഇത് നിനക്ക് നല്ല രീതിയല്ല അവസാനിക്കുക എന്നു നീ അറിയണം.
പക്ഷേ പേടി മുഴുവൻ നിൻ്റെ ശബ്ദത്തിലാണല്ലോ.
- ഞാനയാളുടെ ശ്രദ്ധ നേടിയെന്നു തോന്നുന്നു. - ആ നമ്പർ ട്രേസ് ചെയ്യണോ?
ഇതൊരു താൽക്കാലിക നമ്പർ ആണ്. മറുവശത്തെ നമ്പറും അങ്ങനെതന്നെയായിരിക്കും.
വ്യാജ നമ്പർ പ്ലേറ്റുകൾ, വ്യാജ രേഖകൾ, നമ്പർ ഉരച്ചുകളഞ്ഞിരിക്കുന്നു.
തിരിച്ചറിയാൻ ഒന്നുമില്ല.
ഇവരെല്ലാം പ്രൊഫഷണലുകളായിരുന്നു.
ഒരാളെ ജീവനോടെ പിടിക്കണമായിരുന്നു.
അതെ, പക്ഷേ അവർ നമുക്ക് അതിന് അവസരം തന്നില്ലല്ലോ, അല്ലേ?
ഇല്ലായിരിക്കാം. നമുക്കിനി പിടിച്ചുകയറാൻ ഒന്നുമില്ല.
അങ്ങനെയാകണമെന്നില്ല.
പാർക്കിങ്ങ് പാസ്.
- "ന്യൂ ഏജ് ടെക്നോളജീസ്." - അതെ.
ഇന്നലെ രാവിലെ സ്റ്റാമ്പ് ചെയ്തത്.
ഇതിനെ നാം തുമ്പ് എന്നു വിളിക്കും.
ഈ മൃതദേഹങ്ങൾ നാം എന്തുചെയ്യും?
ഒരു ഐഡിയയുണ്ട്.
എനിക്ക് ദാഹിക്കുന്നു.
ഒരു ബിയർ കുടിച്ചാലോ?
ന്യൂ ഏജിൻ്റെ എന്തെങ്കിലും വിവരം?
ഉവ്വ്.
ന്യൂ ഏജ് ഒരു എയ്റോസ്പേസ് കമ്പനിയാണ്.
അറ്റ്ലാൻ്റിക് സിറ്റിയുമായി ബന്ധമുണ്ടോ?
അങ്ങനൊന്നും കണ്ടില്ല. ന്യൂയോർക്കിലാണ് ആസ്ഥാനം.
ആ ബോംബിൻ്റെ ഒരു കഷ്ണം ദേഹത്ത് തറച്ചു. അപ്പോഴത്തെ ആവേശത്തിൽ ശ്രദ്ധിച്ചില്ല.
ചെറിയ മുറിവുണ്ടല്ലേ.
ഇവിടെ...
നീയെന്താ ചെയ്യുന്നത്?
ആൽക്കഹോൾകൊണ്ടു നീറുമ്പോൾ എൻ്റെ അമ്മ ചെയ്തിരുന്നത്.
നീ ഒരുപക്ഷേ കീടാണുക്കളെയാകും അതിലേക്ക് ഊതുന്നത്.
ഒരുപക്ഷേ. എങ്കിലും ഒരു സുഖം തോന്നും.
നന്ദി.
സന്തോഷം.
തനിക്കറിയാമോ റീച്ചർ,
ചിലപ്പോൾ ഏകാന്തത തോന്നുന്നത് തികച്ചും സ്വാഭാവികമാണ്.
നിന്നെപ്പോലെ ജീവിക്കുന്ന ഏതൊരാൾക്കും തോന്നും.
ഇന്ന് രാത്രി നീ ഏകാന്തത അനുഭവിക്കണ്ട.
നീ ഇപ്പോൾ എൻ്റെ ബോസും അല്ല.
ഡെൻവർ, കൊളറാഡോയ്ക്ക് ഇരുപത് മൈൽ പുറത്ത്
650-ഉം ട്രക്കിൽ ഉണ്ടാവും.
ഇതുമായി ബന്ധിപ്പിച്ച ജി.പി.എസ് ട്രാക്കറിൽ നിങ്ങൾക്കത് ട്രാക്ക് ചെയ്യാം.
വഴിയിൽ രണ്ടുസ്ഥലത്തെങ്കിലും ആളുകൾ പതിയിരിക്കുന്നുണ്ടാവും.
ഗംഭീരം.
ബാക്കി എൻ്റെ ആളുകൾ നോക്കിക്കോളും.
ആയുധങ്ങളോ?
അവയൊക്കെ വിദേശത്തല്ലേ ഉപയോഗിക്കപ്പെടുക? അതായിരുന്നു ഉടമ്പടി.
തീർച്ചയായും.
ട്രക്ക് ഡ്രൈവർ സുരക്ഷിതനായിരിക്കുമല്ലോ?
തീർച്ചയായും.
ഞാൻ ആരെയും അപകടപ്പെടുത്തില്ല.
- ഗുഡ് മോണിംഗ്, ഡിക്സൺ. - ഇന്നലെ രാത്രി സംഭവിച്ചത് പറയാം.
നടന്നതൊക്കെ ഹോട്ടലിലുള്ളവർ മുഴുവനും കേട്ടു.
താൻ ഉറക്കെയാണെന്ന് പറഞ്ഞതല്ലേ.
നമ്മെ ന്യൂയോർക്കിൽനിന്ന് പിന്തുടർന്ന കാറിൽനിന്ന് കിട്ടിയതാ ഇത്.
ഇതിൻ്റെ ഡ്രൈവർക്ക് എന്തുപറ്റി?
അയാളിനി നമ്മെ പിന്തുടരില്ല.
അയാളുടെ രണ്ടു കൂട്ടുകാരും.
നാശം.
- ആരാ അത്? - റൈറ്റ്.
ക്ലിയർ.
അകത്തേക്കു വരൂ.
നിങ്ങളല്പം പരിഭ്രമത്തിലാണെന്നു തോന്നുന്നു.
സാഹചര്യം വെച്ചു നോക്കുമ്പോൾ ഞാൻ നിങ്ങളെ കുറ്റപ്പെടുത്തില്ല.
ചീത്ത വാർത്ത പറയാൻ വിഷമമുണ്ട്, പക്ഷേ കാര്യങ്ങൾ നോക്കുന്നതിനിടെ,
രണ്ട് മൃതദേഹങ്ങൾ NY അപ്സ്റ്റേറ്റിൽ നിന്ന് കിട്ടിയതായി സിറ്റി പോലീസ് അറിയിച്ചു,
നിങ്ങളുടെ ഫ്രണ്ടിൻ്റെ ദേഹം കിട്ടിയതിനടുത്തുനിന്ന്.
ജീർണ്ണിച്ച അവസ്ഥ നോക്കുമ്പോൾ അവ കുറച്ചായി അവിടെയുണ്ട്.
പോലീസ് റിപ്പോർട്ടിൻ്റെ കോപ്പി കിട്ടി.
അതിൽനിന്ന് അയാളെ തിരിച്ചറിയാൻ എളുപ്പമാണ്.
അവൻ പട്ടാളത്തിൽ ചേരുമ്പോൾ അവൻ്റെ ചേച്ചി ഭയപ്പെട്ടു,
വല്ലാത്ത മുറിവുകളോടെ അവൻ കൊല്ലപ്പെടുമെന്ന്.
സംഭവിച്ചതെന്താണെന്ന് അവർ ഒരിക്കലും അറിയില്ല എന്ന്.
ആർമി ടാഗും പൊട്ടിത്തെറിച്ച് പോകാമെന്ന് പറഞ്ഞു.
അവർക്കുവേണ്ടി അവൻ തൻ്റെ പുറകുവശത്ത് പേരും സർവീസ് നമ്പറും പച്ചകുത്തി.
അത് കാണാൻ അലമ്പായിരുന്നു.
അവനത് കാര്യമാക്കിയില്ല.
ചേച്ചിയെ അവൻ ഏറെ സ്നേഹിച്ചിരുന്നു
എനിക്കവരെ വിളിക്കണം.
ഞാൻ മിലേനയോട് ഹോർഹെൻ്റെ കാര്യം പറയാം.
അവരുടെ മുറിവുകൾ ഫ്രാൻസിയുടേതിന് സമാനമാണ്.
അതായത് അവരെയും ഉപദ്രവിച്ച് ഹെലികോപ്റ്ററിൽ നിന്ന് തള്ളിയിട്ടതാവും.
മറ്റൊരു കാര്യം,
നിങ്ങൾ തന്ന പേരുകൾ വെച്ച് ഇവിടത്തെ ഹോട്ടലുകളിൽ ആരും താമസിച്ചിട്ടില്ല.
മറ്റു കാസിനോകളിലെ സുഹൃത്തുക്കളോടും ഞാൻ സംസാരിച്ചു.
ഒറോസ്കോയും സാഞ്ചസും അവർക്കാർക്കും വേണ്ടി ഒന്നും ചെയ്തിരുന്നില്ല.
അറുപത്തഞ്ച് മില്യൺ ഡോളർ ചൂതാട്ട തട്ടിപ്പിനെപ്പറ്റി ഞാൻ പറഞ്ഞപ്പോൾ,
അവർ രായ്ക്കുരാമാനം ഓഡിറ്റ് നടത്തി. ഞാനും.
കണക്കുകളെല്ലാം സ്വീകാര്യമായ നഷ്ടപരിധിക്കുള്ളിലാണ്.
ആരും കാസിനോകളെ ലക്ഷ്യമിട്ടിട്ടില്ല.
നിങ്ങൾ പേടിക്കേണ്ട കാര്യമില്ല.
മൃതദേഹങ്ങൾ കണ്ടെത്തിയത് ന്യൂയോർക്കിൽ, പിറകെ വന്ന കാർ ന്യൂയോർക്കിൽനിന്ന്,
ന്യൂയോർക്ക് വ്യാജ നമ്പർ പ്ലേറ്റ്, പാർക്കിംഗ് പാസ്,
ഇത് എപ്പോഴും ഒരു ന്യൂയോർക്ക് കേസ് ആയിരുന്നു.
നീ ഇത് എങ്ങോട്ടാ പോവുന്നത്?
നമുക്ക് കൂടുതൽ തോക്കുകൾ വേണം.
ഉപശീർഷകം വിവർത്തനംചെയ്തത് ശ്യാം ടി.കെ.
ക്രിയേറ്റീവ് സൂപ്പർവൈസർ വിജേഷ് സി.കെ